**Kilpisen yhtenäiskoulu**

**Vanhempaintoimikunnan tapaaminen**

**25.10.2023**

**Muistio**

**Läsnäolijat:** Huoltajat Paula Oksanen, Vesa Kuhanen, Kirsi Paaalanen, Wenla Seppänen, Eeva Lassila, Marjo Karhunen, Anna Penttilä, opettajajäsenet Jukka Översti ja Leena Henttinen.

-Uuden vanhempaintoimikunnan ensimmäinen tapaaminen aloitettiin tervetuliaiskahveilla, esittelyillä ja Kilpisen koulun nykytilanteeseen tutustumalla.

-Aluksi keskusteltiin toiminnan tiedottamisesta: Perustetaan WA-yrhmä, jonka kautta vanhempainneuvoston jäsenet voivat viestiä keskenään. Ensimmäisen tapaamisen muistio jaetaan kaikille koulun huoltajille Wilma-viestillä. Koulun kotisivuille lisätään info vanhempaintoimikunnasta. Kotisivuille myös kommenttilaatikko, jonne toimikuntaan kuulumattomat vanhemmat voivat jättää viestejä.

-Ideoita toimikunnan tehtävistä:

* Huoltajat voisivat tulla kertomaan omasta työstään tai urapolustaan oppilaille vaikkapa kevään KipUp -viikoilla ysiluokkalaisille.
* Miten voitaisiin lisätä vanhempien tietoisuutta siitä, mistä saada apua elämän ongelmatilanteissa (nuoren vapen käyttö, muut päihteet, avioerotilanteet yms). Pohdittiin mahdollisuutta pitää matalan kynnyksen vanhempainilta, jossa tarjottaisiin vertaistukea tai infopisteitä, mistä apua olisi saatavilla. Tilaisuudessa voisi tarjota myös tietoa liikenneturvallisuudesta (kypäränkäyttö, heijastimet…). Miten houkutella huoltajia paikalla? Tapahtumapaikkana joku muu kuin koulu, esimerkiksi Valorinteen kenttä ja järjestäjinä joku muu kuin koulun henkilökunta. Teemaillan nimi voisi olla ”ajan ilmiöitä”: vanhemmatkin tulisivat tietoisiksi siitä, mitä nuorten elämässä todella tapahtuu.
* Keskustelua vapen käytöstä; voisiko esimerkiksi keuhkolääkäri saapua kertomaan oppilaille vapen vaikutuksista keuhkoihin. Miten tuoda tietoa lapsille vapen vaaroista?
* Pitäisikö olla syksyisin tiedottamista huoltajille arjen hallinnasta: syöminen, nukkuminen, liikunta, arjen hallinta. Annettaisiin vanhemmille mahdollisuus keskustella lasten ja nuorten asioista toisten vanhempien kanssa; teemailtoja kahvikupin ääressä?
* Kodin ja koulun yhteistyön lisääminen: huoltajien osallistuminen avuksi, vaikka käsityötunnille tai liikuntatunnille.

-Sovittiin seuraavaksi tapaamisajankohdaksi **ti 16.1.2023 klo 18.00.**